**O inocentă rugaminte**

*Blacks*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Când infinitul zilei se termină

Și redevine nopții biet vasal,

Cum se strecoară a viselor regină

Să-mi ostoiască dorul abisal!

Am obosit să încălzesc secrete

Să clocotesc amorul meu nebun,

A sufletului pală să regrete

Că arde în zadar, fără de scrum.

Mi-e inima de doruri istovită

Cu-a stelelor lumină o-nfășor,

Ca un balsam pe-o rană tot lovită

Ce arde de durerea unui dor.

A nopții taină o culeg din stele

În liniște, idei se oglindesc.

Tu ești secretul răzbătând din ele

Ce-mi umple universul nefiresc.

Tu îmi răsai în noaptea fără faptă,

Ești un șirag de focuri la zenit.

Și, pas cu pas, pe calea neumblată,

Eu văd ce-am fost și ce am devenit

Am devenit un om dintr-o paiață

Și brațe către tine am să-ntind.

Mă uit cum strălucești în a mea viață

Chiar de orbesc, la piept eu te cuprind.

Al noptii univers încet coboară

Și tremuri ca o velă pe catarg

Când vântul îi șoptește prima oară

Secretele culese de prin larg.

Eu îți astern o capă înainte

Drept cale spre destinul femeiesc,

Dar am o inocentă rugaminte:

Nu mă trezi din visul ce-l trăiesc.